Abaoe ur pennad em boa c'hoant da welet Man on Fire. Graet eo.  Ur film gant Tony Scott eo ha merzhet e vez. Arabat ijinañ fiñvoù soutil gant ar c'hamera, ur frammañ us-nerzhus na lavaran ket. Un tammig torr-penn eo a-wechoù, dreist-holl em eus kavet e veze implijet ingal evit lakaat da dremen santadoù sañset trist pe melkonius.  N'eo ket fall ar film hañ, met bon, ur wech gwelet filmoù Park Chan-Wook war ar sujed pe c'hoazh Kill Bill, e seblant alies (din) un tamm dister ar filmoù diwar-benn an dial.  Anzav a ran on manet kousket zoken pa tiviz an haroz en em veñjiñ. Ayou (Dibenn-sizhun Gouel Broadel ar Brezhoneg + an tommder spontus a zo kaoz ivez d'am soñj) !  Ar pezh em eus kavet dedennus-kenañ a oa gwelout an tammoù bet  troc'het, un diviz mat eo bet dre vras. Un istor karantez etre an haroz ha mamm ar plac'hig en defe hegaset ac'hanon da skouer. Ar fin all ha n'eo ket bet miret, mhhh, marteze en defe plijet din muioc'h peogwir e ya muioc'h betek penn ar mennozh. Enfin.  Setu, ur film  evit kouskat  start e dem met a dremen mat, efedus, gant stil heverk ar sevener.  Dakota Fanning a zo moutig tout ouzhpenn! Prantadoù plijus a zo etre tudenn Lupita hag an haroz el lodenn gentañ.